				 З А П И С Н И К


 Од ВОНРЕДНАТА СЕДНИЦА на Советот на Општината Битола одржана на ден 30.09.2024 година.
	Вонредната седница се одржа во големата сала за седници на Советот на Општина Битола и почна со работа во 09,40 часот.
На вонредната седница присуствуваа 27 членови на Советот:Габриела Илиевска-Претседател на Советот ,Михајло Вангелов, Лидија Павловска ,Марица Тодоровска,Марко Јосифовски, Златко Лозановски,Бојан Бојкоски, Анета Ѓоргиевска, Зоран Петковски,Ленче Илиевска,Сашо Никовски,Јосиф Стевоски,Соња Петреска,Марта Ѓоргиевска,Методија Илиевски,Александар Димовски, Петар Николовски, Мирјана Захариевска Ралевска, Елена Кромидаровска Маховска,Борче Корлевски, Жаклина Наумовска,Кети Неделковска, Јадранка Павловска,Иван Чулакоски,Алмир Адемоски,Кире Климески и Анастасија Трајковска.
На вонредната седница отсутни беа советниците:Горан Велевски,Гаврил Трајковски, Мерита Исмајловска и Елизабета Тодоровска.
На вонредната седница конфликт на интереси по точките од дневниот ред имаа неколку советници.
На седницата присуствуваа гости и јавни средствата за информирање,претставници од општинската администрација како и Директорите на ЈКП Водовод и ЈП Комуналец.
Врз основа на член 40 ст.1 од Законот за Локална самоуправа („Службен Весник“ бр.05/2002), член 28 од Статутот на Општината Битола („Службен гласник на Општината Битола“ бр.10/05, 17/08 и 08/19) и член 53 ст.1 од Деловникот на Советот на Општината Битола („Службен гласник на Општината Битола“ бр.15/05),  ја отвори Вонредната седница.
Оправданоста за свикување на Вонредната седница беше прифатена од советници со (27 гласови ЗА).
За работа на Вонредната седница беше предложен и прифатен со (27 гласови  ЗА) следниот 


           			     Д Н Е В Е Н    Р Е Д


1. Годишен план за вработување на ЈП Комуналец Битола за 2025 година.
2. Годишен план за вработување на ЈКП Водовод Битола за 2025 година.



1.
Претседателката Габриела Илиевска зеде збор по однос на точките од дневниот ред и се осврна на заклучоците кои биле донесени на претходната седница каде наведе дека по нивна иницијатива се одзвале ЈП Комуналец и Водовод и доставиле изменети годишни планови за вработување,односно ЈП Комуналец доставил изменет план за вработување каде се барале 6 дополнителни работни места кои што им биле неопходни за работа и ЈП Водовод со 1 извршител односно градежен инженер.Упати забелешки што Општината Битола заедно со Градоначалникот не доставиле изменет годишен план за вработување во предвидениот  законскиот рок за кои сите советници биле сложни дека Општина Битола има неопходна потреба и итно вработување за пожарникари.
Бојан Бојкоски исто така се јави за збор по однос на предложените точки на дневниот ред каде најпрво се осврна на ЈП Комуналец и доставениот изменет годишен план каде смета дека јавноста треба да биде запознаена дека со наведените 10 пензионирања ќе има и намален број на вработени и со тоа ќе се отежни работата и ќе се одрази на чистотата бидејќи ќе има недостиг од луѓе на терен,по однос на ЈКП Водовод рече,доставен е предложениот заклучок со едно вработување,но според информацијата од Директорот ЈКП Водовод има потреба од нови вработувања по однос на помошно технички персонал.А по однос на планот за вработување на Општина Битола,заклучок од страна на Советот немало согласно формално правен и истиот не бил изгласан од мнозинството во Советот па според тоа Општината ќе бара друг начин за вработување во општинската администрација како и за пожарникарите.
Претседателката Габриела Илиевска во контекст на ЈП Комуналец потсети дека на последната седница бил изгласан планот за работа за 2024 год. за што ЈП може да објави план за вработување на сите лица кои биле предвидени за 2024 год.По изгласувањето на заклучокот во иднина доколку има претпријатието има потреба Советот би стоел на располагање за измена на планови за вработување,во контекст на ЈКП Водовод смета дека треба да се причека бидејќи до крајот на годината имало можност уште неколку вработени би биле назначени за Директори на истото,па ќе имаат потреба од нови вработувања.А во контекст на предлогот од Општината потврди дека не бил изгласан заклучок меѓутоа на писмено се обратила до Градоначалникот и истиот во законскиот временски рок можел да достави изменет план за вработување само за пожарникари.
Бојан Бојкоски во репликата рече,ова е прва фаза од вработувањата во ЈП-ја и сакам да ја информирам јавноста дека и покрај изгласаните планови во текот на минатата година за дел од ЈП-ја финансиските планови и плановите за работа не биле изгласани од советниците и со тоа се направило уште една кочница во делот на вработувањата,па со тоа се направил пропуст бидејќи и финансиските планови требало да бидат изгласани.Истакна дека вкупниот број на вработувања во сите ЈП-ја од 2021 год. бил намален,а обемот зголемен.
Борче Корлевски рече,постојаното намалување на вработувања треба да ги загрижува граѓаните,од дискусиите слушнавме дека обемот на работа бил зголемен,но ЈП-ја имаат долгови,сите вработувања не се квалификувани кадри,туку истите се вработувања од администрација.Ги спомна и проблемите со кои се соочува градот,а се предизвикани од ЈП-ја.Потсети дека  нивниот став на претходната седница по однос на пожарникарите бил јасен и кога Општината ќе изготви план за вработување на 30/40 пожарникари Советот ќе даде поддршка за истиот.На крајот од дискусијата го спомна и покачувањето на сметките за 25% за вода каде и со тие финансиски средства не му недостигаат да ја намалат загубата во ЈП.
Годишниот план за вработување на ЈП Комуналец Битола за 2025 година,беше ставен на гласање и усвоен со 24 гласови ЗА и 2 Советници беа изземени од гласање.
					2.
Анета Ѓоргиевска се јави за збор и побара дополнување како и поддршка од советниците за 12 вработувања кои што биле преку агенција и кој што на ЈП им биле неопходни да се надополнат со:
-санитарен техничар,
-референт архивар,
-соработник за правни науки,
-контролор по приклучоци на корисници 2- извршители,
-ракувач на хлорни апарати,
-курир/доставувач,
-стручен соработник,
-стражар,
-општ работник,
-ракувач,
-ракувач манипулант.
Претседателката Габриела Илиевска процедурално истакна дека на вонредна седница неможе да се надополнуваат точките,да се гласаат амандмани или да се изменува дневниот ред,доколку тоа сакале да го направат истите требало овие заклучоци да ги предложат на редовната седница.
Претседателката ја стави точката на гласање.
Методија Илиевски реагираше и побара од службите во иднина да се внимава при гласањето и тоа кој има конфликтот на интереси од страна на советниците.
Претседателката се согласи но истовремено истакна дека пред почетокот на секоја седница го чита законот и доколку некој гласа спротивно на законот истиот треба да ги сноси последиците.

Годишниот план за вработување на ЈКП Водовод Битола за 2025 година,беше ставен на гласање и усвоен со 27 гласови ЗА. 






















Вонредната Седница заврши во 12,15 часот.
Вонредната Седницата се снимаше на аудио касети и по нив се водат забелешки.
Вонредната Седницата ја обработи Васка Арсовска Цветаноски.


















   Бр.09-112/2                                                                        ПРЕТСЕДАТЕЛ
30.09.2024год.                                                      на Советот на Општина Битола
 Б и т о л а                                                                       Габриела Илиевска                   

